open-index/open-wikipedia-markdown huggingface dataset:
Orfeo

**Orfeo** (**L'Orfeo; La favola d'Orfeo**) (SV 318) on myöhäisrenessanssin tai varhaisbarokin *favola in musica* (it. *musiikkitarina*) ja yksi varhaisimpia oopperaksi katsottavista teoksista, eräiden mukaan ensimmäinen todellinen suuri ooppera. Sen sävelsi Claudio Monteverdi, ja libreton oopperaan kirjoitti Alessandro Striggio. Perustana oopperan libretolle on ollut kreikkalaisen mytologian taru Orfeuksesta ja Eurydikestä, jossa Orfeus laskeutuu Haadekseen yrityksenään tuoda kuollut morsiamensa Eurydike takaisin elävien maailmaan. Ooppera kirjoitettiin vuonna 1607 hoviesitystä varten Mantovan vuosittaisille karnevaaleille. Vaikka yleisesti tunnustetaan, että Jacopo Perin *[[Dafne (Perin ooppera)|Dafne]]* on ensimmäinen oopperan lajityyppiin kuuluva teos, ja varhaisin kokonaan säilynyt ooppera on Perin *Euridice*, *Orfeo* on varhaisin teos, jota edelleen esitetään säännöllisesti.

1600-luvun alussa näytelmien välinäytösmusiikki alkoi kehittyä täydellisen musiikkidraaman tai "oopperan" muotoon. Monteverdin *Orfeo* otti askeleen eteenpäin varhaisista kokeiluista ja tarjosi ensimmäisen täysin kehittyneen esimerkin tästä uudesta musiikin lajista. Ensiesitystä seuranneina vuosina teos esitettiin uudelleen Mantovassa ja mahdollisesti muissa italialaisissa kaupunkikeskuksissa. Monteverdi julkaisi teoksensa partituurin Venetsiassa vuonna 1609 ja uudestaan vuonna 1615. Säveltäjän kuoleman jälkeen vuonna 1643 oopperaa ei esitetty moniin vuosiin, ja se käytännössä katsoen unohdettiin, kunnes kiinnostus heräsi uudelleen 1900-luvun taitteessa modernien painosten ja esitysten muodossa. Ensimmäinen julkinen esitys kahteen ja puoleen sataan vuoteen järjestettiin konserttiversiona Pariisissa vuonna 1904, ja ensimmäinen moderni dramatisoitu näyttämöesitys nähtiin Pariisissa vuonna 1911.

Julkaistussa partituurissaan Monteverdi luettelee noin 41 soitinta, joita esityksessä tulee käyttää, ja eri soitinryhmät edustavat tiettyjä kohtauksia ja hahmoja. Esimerkiksi jousisoittimet, cembalot ja nokkahuilut edustavat Trakian maaseutua nymfeineen ja paimenineen, kun taas vaskisoittimet kuvastavat alamaailmaa ja sen asukkaita. *Orfeo* on sävelletty renessanssin ja barokin taitteessa, ja se hyödyntää kaikkia tuon ajan musiikin tekniikoita, erityisen rohkeasti polyfonian käyttöä. Teosta ei ole orkestroitu siten kuin se nykyään ymmärretään; renessanssin perinteiden mukaisesti soittajat noudattivat säveltäjän antamia yleisiä ohjeita, mutta heille annettiin huomattava vapaus improvisoida.

## Roolit
* La Musica (sopraano tai mezzosopraano)
* Pastore I (sopraano)
* Pastore II (tenori)
* Una Ninfa (sopraano)
* Orfeo (tenori tai korkea baritoni)
* Eurydike (sopraano)
* Silvia Messaggiera (mezzosopraano tai altto)
* La Speranza (sopraano tai mezzosopraano)
* Caronte (basso)
* Proserpina (sopraano tai mezzosopraano)
* Plutone (basso)
* Tre spiriti infernali (tenori, tenori, basso)
* Echo (tenori)
* Apollo (tenori)
* Ninfe, pastori e spiriti (kuoro)

## Lähteet

## Aiheesta muualla
*Oopperan libretto
Wasa Aktiebankin talo

**Wasa Aktiebankin talo** on Helsingin Kaartinkaupungissa Eteläesplanadin ja Kasarmikadun kulmauksessa (Eteläesplanadi 12 – Kasarmikatu 27) sijaitseva rakennus, jonka rakennutti alun perin Wasa Aktiebank -pankki omaksi konttorikseen vuosina 1898–1899. Sen suunnitteli arkkitehtitoimisto Grahn, Hedman & Wasastjerna yhdessä ruotsalaisen arkkitehti John Settergrenin kanssa. Rakennus on vielä nykyäänkin pankkikäytössä, sillä siellä sijaitsevat Pohjola Varainhoidon sekä The Royal Bank of Scotlandin konttorit.

Wasa Aktiebankin talon arkkitehtuuri edustaa uusrenessanssia, jonka innoittajina ovat Venetsian ja Espanjan  renessanssipalatsit. Suorempana esikuvana on Tukholman keskustassa sijaitseva Hallwylin palatsi, jonka on suunnitellut Isak Gustaf Clason. Julkisivumateriaalina on käytetty Orsan hiekkakiveä, joka tuotiin Ruotsin Taalainmaalta. Eteläesplanadin puoleisen julkisivun yläosaan on veistetty Wasa Aktiebankin kotikaupunkiin viittaava Vaasan vaakuna. Alun perin vain talon ensimmäinen kerros oli toimistokäytössä ja muissa kerroksissa oli ylellisiä asuntoja. Wasa Aktiebank sulautui vuonna 1920 osaksi Suomen Liittopankkia ja myöhemmin edelleen Helsingin Osakepankkia (HOP). Talon sisätiloja uudistettiin useaan kertaan 1930–1970-luvuilla, jolloin asunnot muutettiin toimistokäyttöön. HOP:n jälkeen talossa on toiminut muun muassa Handelsbankenin konttori.

## Lähteet

## Aiheesta muualla

* Korttelit.fi
Honkola (Äänekoski)

**Honkola** on yksi Äänekosken kylistä. Honkolan pienalueella oli 639 asukasta vuonna 2013. Kylä on omakotitalopainotteinen, pääasiassa melko harvaan asuttu alue noin kuusi kilometriä Äänekosken keskustasta etelään. Kylä sijaitsee noin 40 kilometriä Jyväskylästä pohjoiseen ja länteen Saarijärvelle sieltä on matkaa noin 27 kilometriä. Honkolan kylällä toimii aktiivinen kylätoimikunta, joka järjestää asukkaille monenlaista toimintaa. Kylällä toimii myös Äänekosken suurin kyläkoulu, Honkolan koulu.

Honkolan vanha kylämaisema on kulttuurisuojelukohde. Osa taloista on alun perin rakennettu 1800-luvulla, useita on kuitenkin korjattu myös 1900-luvulla. Kulttuuhistoriallisesti arvokkaita ovat esimerkiksi alueella sijaitsevien maatilojen päärakennukset. Honkolan kylän maisemat koostuvat sekametsistä, joista osa on raivattu pelloiksi jo 1700-luvulla. Alueen väkimäärä on kasvussa, ja kasvanutta tonttikysyntää on yritetty tyydyttää aktiivisella kaavoituspolitiikalla, kulttuurihistoriallisia arvoja vaalien.

Vuonna 2016 Honkola oli osallisena Äänekosken vesikriisissä, mutta selvisi pienin vaurioin. Yhdistelmäkaivo, jossa käyttövesi ja tekninen vesi olivat sijoittuneet, sijaitsi Honkolan Kolunpohjassa. Suurimmat oireet ilmaantuivat tästä syystä naapurikylässä Hietamalla, mutta myös Honkolan kylän alueella vedelle annettiin keittokehotus useiksi viikoiksi.

Honkolan alueen suurin vuosittainen urheilutapahtuma on Secto Rally (entinen Neste Rally, entinen Suomen ralli, jonka reitti on vuodet  2016-2022  kulkenut läheltä Honkolan aluetta Äänekosken erikoiskokeella. Esimerkiksi vuosina 2024 ja 2025 Äänekosken erikoiskoe sijoittui Sumiaisiin, eikä rallia ajettu Honkolassa. 

## Lähteet
Orlando Paladino

**Orlando Paladino** (*Ritari Roland*) on kolminäytöksinen *dramma eroicomico* -ooppera, jonka on säveltänyt Joseph Haydn ja jonka libreton on kirjoittanut renessanssirunoilija Ludovico Arioston tarinan pohjalta Nunziato Porta (Carlo Fancesco Badinin tekstiin  *Le pazie d’Orlando*). Aihe on 800-luvulta, jolloin siitä muodostui Ranskan kansallisrunoelma *[[Raivoisa Roland]]*. Oopperan ensi-ilta oli 6. joulukuuta 1782 Esterházyn palatsissa Unkarissa.

Haydn sävelsi oopperan tilaustyönä, sillä Venäjän keisari vieraili Esterházyn palatsissa Unkarissa ja isännät halusivat uuden oopperan esitettäväksi vieraalle. Esityksestä tuli Haydnille valtaisa menestys. Orlando Paladinoa pidetäänkin yhtenä 1700-luvun merkittävimmistä oopperateoksista.
__NOTOC__
## Roolit
*Angelica, Catalin kuningatar (sopraano)
*Rodomonte, Berberikuningas (baritoni)
*Orlando, Kaarle Suuren ritari (tenori)
*Medoro, Saraseeniritari, Angelican kihlattu (tenori)
*Licone, paimen (tenori)
*Eurilla, paimen (sopraano)
*Pasquale, Orlandon palvelija (tenori)
*Alcina, noita (mezzosopraano)
*Kharon, kuoleman lautturi (tenori /basso)
*Kuoro

## Äänitteet
*Orlando Paladino, Deutsche Harmonia Mundi: Kapellimestari Nikolaus Harnoncourt ja orkesterina  Concentus Musicus Wien. Keskeisissä rooleissa: Patricia Petibon (sopraano) – Angelica; Christian Gerhaher (baritoni – Rodomonte; Michael Schade (tenori) – Orlando; Werner Güra (tenori) – Medoro; Johannes Kalpers (tenori) – Licone; Malin Hartelius (sopraano) – Eurilla; Markus Schäfer (tenori) – Pasquale; Elisabeth von Magnus (mezzosopraano) – Alcina; Florian Boesch (basso) – Caronte. Äänitetty 2006.
*Orlando Paladino. Philips: Kapellimestari Antal Dorati ja orkesterina Kammerorchester Lausanne. Keskeisissä rooleissa: Arleen Augér - Angelica,
*Elly Ameling - Eurilla, Gwendoly Killebrew - Alcina, George Shirley - Orlando, Claes Hakon Ahnsjö - Medoro, Domenico Trimarchi - Pasquale,
Benjamin Luxon - Rodomonte.

## Lähteet
*Oopperan esittely. Kammeroper München. Web Archive. 

## Aiheesta muualla
*OperaManager-sivusto, synopsis.
Rintama (puna-armeija)

**Rintama** () oli puna-armeijan toisen maailmansodan aikainen suuri sotatoimiyhtymä, joka vastasi saksalaisten armeijaryhmää. Puna-armeijan rintamalla oli tyypillisesti oma ilmavoimien yksikkö, joka oli suoraan rintaman komentajan alaisuudessa. Rintamat vastasivat toiminnastaan joko suoraan STAVKA:lle tai rintamien toimintaa koordinoivalle esikunnalle. Rintamia muodostettiin Puolan–Neuvosto-Venäjän sodassa, hyökkäyksessä Puolaan vuonna 1939 sekä operaatio Barbarossan alettua.
Ө

**Ө** on kyrillinen kirjain. Se sisältyy baškiirin, burjaatin, jakuutin, kalmukin, kazakin, kirgiisin ja mongolian aakkosiin. 

## Ääntäminen
Ө ääntyy tavallisesti vokaalina /œ/, kazakissa myös /wʉ/. Jakuutissa sen äännearvo on /ø/, kazakissa /ø/, .
Glory Road (albumi)

**Glory Road** on Ian Gillanin Gillan -yhtyeen kolmas studioalbumi, joka julkaistiin lokakuussa 1980. Albumi nousi Britannian albumilistan kolmannelle sijalle, ja pysyi listalla yhteensä kaksitoista viikkoa.

Vinyylilevyn julkaisun yhteydessä julkaistiin rajoitetun painosmäärän (15&nbsp;000 kpl) erikoisversio, joka sisälsi ylimääräisen Bonus-minialbumin "For Gillan fans Only".

## Kappaleet

### LP
;A-puoli
# 
# 
# 
# 
# 

;B-puoli
# 
# 
# 
# 

### For Gillan Fans Only
;A-puoli
# 
# 
# 
# 
# 

;B-puoli
# 
# 
# 
# 
# 

## Vuoden 1989 CD-painos
Levy julkaistu uudelleen CD-formaatissa vuonna 1989 Virgin -levymerkillä.

# Unchain Your Brain
# Are You Sure
# Time and Again
# No Easy Way
# Sleeping on the Job
# On the Rocks
# If You Believe Me
# Running, White Face, City Boy
# Nervous
# Your Mother Was Right
# Redwatch
# Abbey of Thelema
# Trying to Get to You
# Come Tomorrow
# Dragons Tongue
# Post-Fade Brain Damage

Kokonaiskesto: 78.23

## Vuoden 2007 CD-painos
# Unchain Your Brain
# Are You Sure?
# Time and Again
# No Easy Way
# Sleeping on the Job
# On the Rocks
# If You Believe Me
# Running, White Face, City Boy
# Nervous
# Higher and Higher
# Your Mother Was Right
# Redwatch
# Abbey of Thelema
# Trying to Get to You
# Come Tomorrow
# Dragon's Tongue
# Post Fade Brain Damage
# Egg Timer
# Harry Lime Theme
# Handles On Her Hips
# I Might as Well Go Home

## Kokoonpano
* Ian Gillan – laulu
* Colin Towns – kosketinsoittimet
* John McCoy – basso
* Bernie Torme – kitara
* Mick Underwood – rummut

## Arvostelut
* Allmusic: 

## Lähteet

## Aiheesta muualla
* ''Glory Road'' (Gillan Fans Only) discogs.com -sivustolla
Olkijoki

**Olkijoki** on kylä Raahessa entisen Pattijoen kunnan alueella.

Kylässä toimii peruskoulun ala-aste.

## Historiaa
Olkijoen kylässä 19. marraskuuta 1808 tekivät suomalaiset ja venäläiset aselevon, joka lopetti Suomen sodan sotatoimet Suomen alueella. Carl Johan Adlercreutzin ja Nikolai Kamenskin välillä käytyjen neuvottelujen pohjalta solmittiin aseleposopimus, jossa sovittiin, että Ruotsin armeija suomalaisine joukkoineen vetäytyy Kemijoen taakse. Oulu tuli jättää venäläisille 29. marraskuuta mennessä ja Kemi 13. joulukuuta mennessä.

Olkijoen kylän Lassilan talon se huone, jossa sopimus tehtiin on säilynyt nykypäivään Olkijoen rauhanpirttinä.

## Lähteet
Glory Road

**Glory Road** voi tarkoittaa seuraavia asioita:

* *[[Glory Road (romaani)|Glory Road]]*, Robert A. Heinleinin romaani vuodelta 1963
* *[[Glory Road (albumi)|Glory Road]]*, Gillan-yhtyeen albumi vuodelta 1980
* *[[Glory Road (elokuva)|Glory Road]]*, James Gartnerin ohjaama elokuva vuodelta 2006.
Һ

**Һ** on kyrillinen kirjain. Se sisältyy baškiirin, burjaatin, jakuutin, kalmukin, kazakin, kiltinänsaamen ja tataarin aakkosiin. Sitä käytettiin myös azerissa, mutta azeri kirjoitetaan nykyisin latinalaisella kirjaimistolla.

## Ääntäminen
Һ ääntyy tavallisesti [h] tai /h/.
Stalingradin rintama

**Stalingradin rintama** oli puna-armeijan toisen maailmansodan rintama, joka perustettiin heinäkuussa 1942 kun 1., 5. ja 7. armeija siirrettiin reservistä Stalingradiin ja uudelleennimettiin 64., 63. ja 62. armeijaksi. Nämä armeijat muodostivat 12. heinäkuuta perustetun uuden rintaman ytimen. 28. syyskuuta Stalingradin rintama nimettiin uudelleen Donin rintamaksi ja annettiin kenraalieversti Konstantin Rokossovskin komentoon. Sen rintamavastuuta myös pienennettiin luomalla uusi Lounaan rintama Donin rintamalinjan länsipuolelle kenraali Nikolai Vatutinin komentoon. Samalla Andrei Jerjomenkon komentama Kaakon rintama nimettiin Stalingradin rintamaksi. 31. joulukuuta 1942 Stalingradin rintama uudelleennimettiin Etelän rintamaksi.

Syyskuussa 1942 Stalingradin taistelun alkaessa Stalingradin rintama koostui 51., 62., 63. ja 57. armeijasta, joihin kuului 4&nbsp;931 tykkiä ja 455 panssarivaunua. Stalingradin rintama osallistui kenraali Jerjomenkon komennuksessa operaatio Uranukseen, missä se osallistui Saksan 6. armeijan motitukseen Stalingradin kaupungin ympäristöön. Stalingradin rintama osallistui myös Erich von Mansteinin johtaman 6. armeijan pelastusyrityksen pysäyttämiseen.

## Komentajat
* 12. heinäkuuta – 23. heinäkuuta 1942 Neuvostoliiton marsalkka Semjon Timošenko
* 23. heinäkuuta – 12. elokuuta 1942 kenraaliluutnantti Vasili Gordov
* 13. elokuuta – 30. syyskuuta 1942 kenraalieversti Andrei Jerjomenko
* 30. syyskuuta – 31. tammikuuta 1942 kenraalieversti Andrei Jerjomenko

## Lähteet
Taru Valkeapää

**Taru Valkeapää** (s. 1968 Lahti) on suomalainen esiintymiskouluttaja ja juontaja, joka tuli tunnetuksi 1990-luvulla tv-peli *[[Hugo (televisio-ohjelma)|Hugon]]* juontajana. Hän juonsi kesällä 1997 ja 1998 *[[Passi ja hammasharja]]* -ohjelmaa sekä vuosina 2001 ja 2002 *[[Suuri Seikkailu|Suurta Seikkailua]]*. Vuonna 2007 hän palasi televisioon ohjelman *[[Sinkkuäidille sulhanen]]* juontajana. Valkeapää on työskennellyt myös mallina ja näytellyt sivurooleissa neljässä elokuvassa.

## Elämä ja ura
Valkeapää voitti vuonna 1986 *[[Suosikki]]*-nuortenlehden mallikilpailun, teki PR-töitä Keskolle ja pääsi vuonna 1989 Always-mallitoimiston listoille. Hän toimi myös hiihdonopettajana Suomessa ja ”hiihtopummina” Itävallassa. Mallitoimistosta hänet keksittiin *Hugo*-ohjelman juontajaksi. Myöhemmin hän juonsi *Disneyworld*-ohjelmaa Radio Ykköselle ja tv-ohjelmia Ylelle (*1-2-3*-visailuohjelma, Euroviisukarsinnat 1996) ja MTV:lle (*Passi ja hammasharja*, *Tulisuudelma*). Vuonna 1994 hän ryhtyi yrittäjäksi ja perusti vuonna 1996 Speaker’s Corner -esiintyjävälityspalvelun.

Hänen yrityksensä Speaker's Corner välittää juontajia tapahtumiin, televisioon, radioon ja mainoksiin sekä järjestää alan koulutusta. Hän on itse kouluttautunut ravintoneuvojaksi, hiihdonopettajaksi sekä ryhmäliikunta- ja sauvakävelyohjaajaksi. Hän on eronnut ja hänellä on kaksi poikaa (s. 2006 ja 2011).

## Filmografia näyttelijänä
**[[Uuno Turhapuro herra Helsingin herra]]* (1991)
**[[Vääpeli Körmy ja vetenalaiset vehkeet]]* (1991)
**[[Vääpeli Körmy ja etelän hetelmät]]* (1992)
**[[Paratiisin lapset]]* (1994)

## Lähteet

## Aiheesta muualla
* 
* http://mobiili.iltalehti.fi/articles/s/viihde_2013060517112813_320.html
Donin rintama

**Donin rintama** oli Puna-armeijan toisen maailmansodan Stalingradin taisteluun osallistunut  rintama, joka syntyi 28. syyskuuta 1942 kun Stalingradin rintama nimettiin uudelleen Donin rintamaksi ja annettiin kenraali Konstantin Rokossovskin komentoon. Donin rintaman tehtäväksi annettiin saksalaisten pohjoisen sivustan häirintä ja Stalingradia puolustaneiden joukkojen tukeminen. Saksalaisten joukkojen jouduttua mottiin kaupunkiin Donin rintama toteutti *operaatio Renkaaksi* nimitetyn motintuhoamistaistelun. Operaatio alkoi 10. tammikuuta ja päätyi saksalaisten joukkojen antautumiseen 31. tammikuuta.

Operaation päätteeksi Rokossovski ylennettiin kenraalieverstiksi ja Donin rintama uudelleennimettiin Keskustan rintamaksi 15. helmikuuta 1943.

## Lähteet
Minna Aaltonen

**Minna Kaisa Aaltonen** () oli suomalainen näyttelijä.

## Ura

Aaltonen opiskeli Mount­view Theatre Schoolissa Lontoossa 1987–1990. Hän tuli 1990-luvun alku­puolella tunnetuksi Renny Harlinin ohjaaman *[[Gladiaattorit]]*-sarjan juontajana. Hän esiintyi myös vuonna 1997 valmistuneessa James Bond -elo­kuvassa *[[Huominen ei koskaan kuole]]*.

## Yksityiselämä

Aaltonen kuoli leikkauksen jälkeisiin komplikaatioihin syyskuun puoli­välissä 2021.

Aaltonen oli näyttelijä Leena Takalan tytär.

## Filmografia

## Lähteet

## Aiheesta muualla
*
Oratoriaanit

**Oratoriaanit** on katolinen hiippakuntapappien ja maallikkojen kongregaatio. Sen perusti Philip Neri 1552, ja paavi Gregorius XIII vahvisti sen 1575. Siitä erillisenä on Philip de Bérullen 1611 perustama ranskalainen oratoriaanien järjestö.

## Tunnettuja oratoriaaneja
*Caesar Baronius
*Frans Salesilainen
*Johann Georg Seidenbusch
*John Henry Newman
*Frederick William Faber

## Aiheesta muualla
* Oratoriani – Virallinen sivusto
Tyro

**Tyro** oli kreikkalaisessa mytologiassa Salmoneuksen tytär ja Peliaksen ja Neleuksen äiti. Hänen isänsä Salmoneus oli Athamaksen veli.

Tyro oli naimisissa Kretheuksen kanssa, jonka kanssa hänellä oli yksi poika, Aison, mutta hän rakasti kuitenkin Enipeusta, joen jumalaa, joka torjui hänen kaikki lähentelynsä. Poseidon, Tyroa himoten, naamioitui Enipeukseksi, ja näiden kahden suhteesta syntyivät kaksoispojat Pelias ja Neleus. Aristoteleen mukaan Tyro asetti pojat pieneen ruuheen, ja heidät löytänyt hevospaimen kasvatti pojat. Toisen version mukaan Tyro jätti lapset vuorelle, ja kaksoset kasvatti heidät löytänyt neito.

Vartuttuaan Pelias ja Neleus löysivät äitinsä Tyron. Veljekset tappoivat Tyron äitipuolen, Salmoneuksen toisen vaimon Sideron, koska hän oli kohdellut heidän biologista äitiään huonosti. Sidero oli piiloutunut Heran temppeliin, jossa Pelias hänet kuitenkin surmasi saaden päällensä Heran leppymättömän vihan.

## Lähteet
Senni Nieminen

**Senni Nieminen** (myös *Senni Lehto*, oik. *Xenia Aleksandra Mäkelä*, 21. maaliskuuta 1905 Turku – 28. heinäkuuta 1970 Turku) oli suomalainen näyttelijä. Hän oli kiinnitettynä Turun Työväen Teatteriin 1927–1946 ja Turun Kaupunginteatteriin vuodesta 1946. Teatterin ohella hän näytteli elokuvissa, televisiossa ja radioteatterissa. Näyttelijälaadultaan hän oli komedienne.

Vuonna 1958 alkoi radiossa kuunnelmasarja *[[Hilma ja Akseli]]*, joka vuonna 1961 muutti televisioon Ere Kokkosen ohjaamana ja jatkui Akselia näytelleen Hemmo Airamon kuoltua *[[Hilma (televisiosarja)|Hilma]]*-nimisenä 1967–1970. Sarjan käsikirjoittaja oli turkulainen Paavo Vihervä.

Senni Nieminen oli naimisissa näyttelijä Toppo Lehdon kanssa vuosina 1937–1943 ja näyttelijä Taito Mäkelän kanssa vuodesta 1952 kuolemaansa asti.

## Lähteet

## Palkinnot ja tunnustukset
* Pro Finlandia -mitali 1955

## Aiheesta muualla
*
Harry Demetriou

**Charidimos "Harry" Demetriou** (s. 20. elokuuta 1958 Lontoo) on brittiläinen pokeriammattilainen. Hänen lempinimensä on "Wise Owl" ("viisas pöllö").

## World Series of Poker

Demetriou tuli pokeripiireissä tunnetuksi sijoituttuaan kolmanneksi Layne Flackin voittamassa World Series of Pokerin 2&nbsp;000 dollarin no limit texas hold'em -turnauksessa vuonna 2002. Kolmostilastaan hän ansaitsi 80&nbsp;200 dollaria.

Vuonna 2004 Dementriou oli WSOP:n pääturnauksessa kahdeksastoista ja sai palkintorahoina 147&nbsp;500 dollaria. Toistaiseksi parhaan WSOP-sijoituksensa hän saavutti kesäkuussa 2005 jolloin hän oli $ 2,500 Short Handed No Limit Hold'em -turnauksen kakkonen. Turnauksen voitti thaimaalainen Isaac Galazan. Dementriou sai kakkostilastaan 163&nbsp;850 dollaria. Vuonna 2006 hän oli samassa turnauksessa kuudes.

## World Poker Tour

World Poker Tourin toisen kauden WPT Invitational -kutsuturnauksessa Dementriou oli viides. Kisan voitti Phil Laak. WPT:n The Mirage Poker Showdown -turnauksessa toukokuussa 2006 Dementriou oli toinen Stanley Weissin jälkeen. Dementriou ansaitsi kakkostilastaan 673&nbsp;272 dollaria.

## Muut turnaukset

Dementriou voitti vuonna 2004 järjestetyn Victor Chandler Poker Cup -turnauksen. Hän ansaitsi voitostaan 250&nbsp;000 puntaa. Australian pokerimestaruuskilpailujen (Crown Australasian Poker Championships, "Aussie Millions") pääturnauksessa vuonna 2003 hän sijoittui kolmanneksi ansaiten 124&nbsp;102 Australian dollaria.

Syyskuussa 2007 Dementrioun pokeriuran turnausansiot ylittivät 2,1 miljoonaa dollaria. Hän edustaa Martinspoker.com-nettipokerihuonetta. 

## Lähteet

## Aiheesta muualla

* 
* Pokulatorin haastattelu  (luettu 2.4.2007)
Reservirintama

**Reservirintama** oli puna-armeijan toisen maailmansodan rintama, joka perustettiin 30. heinäkuuta 1941 itärintaman läntisellä sektorilla ja sen ensimmäinen operaatio oli Jelnjan offensiivi syyskuun alussa. Moskovan taistelun alussa se osallistui saksalaisten etenemisen pysäyttämiseen, kärsi suuria tappioita ja liitettiin Lännen rintamaan.

Reservirintama luotiin hetkeksi uudelleen vuonna 1943 (sen nimi oli myös Kurskin rintama 24.–27. maaliskuuta ja Orjolin rintama 27.–28. maaliskuuta). Huhtikuussa se muutettiin Aron sotilaspiiriksi ja lopulta 9. heinäkuuta Arorintamaksi.

## Lähteet
Kurskin rintama

**Kurskin rintama** oli puna-armeijan toisen maailmansodan rintama, joka perustettiin 23. maaliskuuta 1943 Stavkan määräyksestä ja jonka komentajaksi nousi kenraalieversti Reiter. Kurskin rintamaan kuului 60. ja 38. armeija sekä 15. ilma-armeija ja sen tehtäväksi annettiin kriittisen Kurskin mutkan kärjen puolustaminen. Stavka lupasi vahvistaa rintamaa lisäarmeijoilla, todennäköisesti 63. ja 66.:lla, niin pian kuin mahdollista.

Stavkan suunnitelmat muuttuivat kuitenkin pian. Jo 27. maaliskuuta se hajotti Kurskin rintaman ja antoi 38. armeijan Voronežin rintamalle. 60. armeija luovutettiin Konstantin Rokossovskin komentamalle Keskustan rintamalle. Samalla luotiin uusi 3. ja 61. armeijan sekä 15. ilma-armeijan muodostama Orjolin rintama, joka 29. maaliskuuta nimettiin uudelleen Brjanskin rintamaksi.

## Lähteet
Solhem

**Solhem** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Västerort*), ja kuuluu hallinnollisesti Spånga-Tenstan kaupunginosa-alueeseen. Kaupunginosaa rajaavat Bromstenin, Tenstan, Lundan, Kälvestan, Nälstan ja Flystan kaupunginosat. Solhem on maa-alaltaan 3,09 neliökilometrin suuruinen, ja siellä on asukkaita noin 7000.

Asuntorakentaminen alueelle aloitettiin, kun rautatieyhteys Tukholman ja Västeråsin välille valmistui vuonna 1876. Vuonna 1904 alueen tontteja alkoi kaupitella yhtiö *AB Hem på landet*, jonka perustajiin kuului muun muassa Ericssonin perustaja Lars Magnus Ericsson. Samana vuonna myös nimi *Solhem* otettiin käyttöön. Vuoteen 1907 mennessä alueelle oli rakennettu 160 taloa.
Vaasan kirkko

**Vaasan kirkko** eli **Pyhän kolminaisuuden kirkko** (), on arkkitehti Carl Axel Setterbergin suunnittelema kirkko Vaasan keskustassa.

Kirkko otettiin käyttöön vuonna 1862, mutta se valmistui kokonaan vasta vuonna 1869, jolloin se vihittiin virallisesti käyttöön.

## Historia
Carl Axel Setterberg teki alustavat suunnitelmat ja kustannusarviot kirkolle vuonna 1857. Piirustukset hyväksyttiin seuraavana vuonna tiettyjen muutosten jälkeen.
Ensimmäinen hartaustilaisuus järjestettiin kirkossa vuonna 1862, minkä jälkeen sen lähes jatkuva käyttö alkoi. Se kuitenkin vihittiin virallisesti käyttöön vasta 5. syyskuuta 1869, sillä kirkon lopputarkastus ja irtaimiston sekä sisärakenteiden valmiiksi saaminen viivästyi.

Vaasan kirkko haluttiin keskeiselle paikalle kaupungin muuttaessa nykyiselle paikalleen Vaasan palon jälkeen ja siitä haluttiin luoda yksi uudelleenrakennetun kaupungin selvistä monumentaaleista.

Kirkko peruskorjattiin vuosina 1960–1961 ja entisöitiin laajasti vuonna 2000.

## Arkkitehtuuri ja sisätilat
Vaasan kirkko on kolmilaivainen pitkäkirkko. Tyyliltään kirkko edustaa lähinnä englantilaista gotiikkaa. Kirkosta löytyy kolme alttaritaulua: Albert Edelfeltin maalaama *Paimenten kumarrus*, R.W. Ekmanin työ *Pyhä ehtoollinen* sekä Louis Sparren teos *Kristuksen hautaaminen*.

Vaasan kirkon kirkkosalissa ja lehtereillä on yhteensä noin 900 istumapaikkaa ja alakerran kryptassa 130. Kirkon 45-äänikertaiset pääurut on hankittu vuonna 1975 ja ne ovat tanskalaisen yrityksen Marcussen & Sønin valmistamat.

## Galleria


Nighshot of the Trinity Church in Vaasa.jpg|Vaasan kirkko yövalaistuksessa. 
Vaasa Trinity Church.jpg|Vaasan kirkko nähtynä Vaasan vesitornista.
Vaasan kirkko 2018.jpg|Sisätila vuonna 2018
Albert Edelfelt - The Bow of the Shepherds.png|*Paimenten kumarrus*, Albert Edelfelt, 1894


## Lähteet

## Aiheesta muualla

*Vaasan matkailuportaali - Vaasan kirkko (arkistoitu)
*Vaasan seurakuntayhtymä - Vaasan kirkko 
*The Gastrolab - Vaasan kirkot (arkistoitu)
Krasin (jäänmurtaja)

**Krasin** on venäläinen napajääkykyinen jäänmurtaja, joka on viimeinen kolmen murtajan sarjasta. Sen sisaraluksia ovat Jermak (1974) ja Admiral Makarov (1975). Murtajan kastoi luovutuksen yhteydessä Neuvostoliiton Suomen suurlähettiläs Vladimir Stepanov. Murtajan nimellä on perinteitä Venäjän jäänmurtajalaivastossa, sillä 1917 valmistui samanniminen höyrykäyttöinen jäänmurtaja.

Koska polaarijäänmurtajan on tarkoitus olla pitkiä aikoja merellä, on miehistön viihtyvyys otettu erityisesti huomioon. Laivassa on sadan hengen elokuvateatteri, sauna, uima-allas, kuntosali ja sairasosasto, jossa on vastaanottotilojen lisäksi leikkaussali.

## Koneisto

Krasinissa on dieselsähköinen koneisto, jonka pääteho saadaan yhdeksästä Turussa valmistetusta Wärtsilä-Sulzer 12 ZH 40/48 -dieselmoottorista. Näiden 12-sylinteristen moottorien sylinterien halkaisija on 400 mm, iskun pituus 480 mm ja yhteisteho 30&nbsp;452 kilowattia. Kukin moottori pyörittää omaa 3&nbsp;080 kW Strömberg-generaattoria. Generaattorien tuottamalla virralla käytetään kolmea Strömberg-potkurimoottoria, joista kunkin teho on 8&nbsp;827 kW. Aluksen kolme potkuria ovat kaikki perässä.
 
Apukoneistona on kuusi Wärtsilä 824 TS -dieselmoottoria, joista kunkin teho on 896 kW. Moottorit pyörittävät Strömberg-generaattoreita, jotka tuottavat 400 volttista, 50 hertsistä vaihtovirtaa. Jäissäkulkua helpottavan ilmapuhallusjärjestelmän kompressoreita käyttää vielä kaksi Wärtsilä 824 TS -moottoria. Kaikki apumoottorit on valmistanut Wärtsilän Vaasan tehdas.

## Lähteet

* Navigator 1976:5 s. 31 ja 1976:8 s. 14
Elizabeth Cady Stanton

**Elizabeth Cady Stanton** (12. marraskuuta 1815 Johnstown, New York, Yhdysvallat – 26. lokakuuta 1902 New York City, New York, Yhdysvallat) oli yhdysvaltalainen naisasianainen ja aktivisti. Hän ajoi muun muassa naisten ja afrikkalaisamerikkalaisten asiaa sekä toimi raittiusliikkeen parissa. Erityisesti Stanton muistetaan kuitenkin juuri naisten oikeuksien ajajana ja Susan B. Anthonyn yhteistyökumppanina. Hänen puolisonsa oli aktivisti Henry Stanton.

Stanton liittyi jo nuorena orjien vapautusliikkeeseen. Hän oli yksi niistä seitsemästä liikkeen keskeisistä toimijasta, jotka valittiin Yhdysvalloista edustajiksi Lontoossa 1840 pidettyyn orjuutta vastustavaan kokoukseen. Sukupuolen perusteella heiltä kuitenkin kiellettiin kokoukseen osallistuminen, mikä toi Stantonille selväksi naistenvapautustyön välttämättömyyden. Siksi hän kutsui Lucretia Mottin kanssa 1848 Seneca Fallsiin kokoon ensimmäisen julkisen naisasiakokouksen, jossa hyväksyttiin naisliikkeen ohjelma. Suurta huomiota saanut kokous oli välillisesti aiheena John Stuart Millin teokseen *[[Naisen asema]]*. 

Kokouksen jälkeen alkoi vuosikymmenien mittainen toiminta, jonka aikana Stanton kiersi Yhdysvaltoja esitelmöimässä ja toimitti ystävänsä Susan B. Anthonyn kanssa lentolehtisiä ja lehtikirjoituksia sekä kolmiosaisen suurteoksen *History of Woman Suffrage* (valmistui 1885). Hän perusti ensimmäisen naisten raittiusyhdistyksen 1852 ja toimi yli 20 vuotta 1869 perustetun National Woman Suffrage Associationin puheenjohtajana. Hän oli 50 vuoden ajan Yhdysvaltojen naisasiatyön keskeinen henkilö.

Stanton oli naimisissa orjuuden vastustaja Henry Stantonin kanssa. He saivat seitsemän lasta.

## Lähteet

## Aiheesta muualla
FiCom

**FiCom ry** on suomalainen digialan edunvalvoja, jonka tavoitteena on edistää jäsentensä liiketoimintamahdollisuuksia ja parantaa alan kilpailukykyä.

## Toiminta
FiCom toimii vaikuttamalla tietoliikenne- ja tietotekniikka-alaa koskevaan lainsäädäntöön. Lisäksi FiCom kerää ja analysoi toimialaa koskevaa tilastotietoa, ylläpitää toimialan tietopankkia sekä viestii alan ajankohtaisasioista. 

FiCom julkaisee myös esimerkiksi Telealan yleiset sopimusehdot, joita noudattavat ainakin Telia Company, Elisa ja DNA.

## Jäsenet 2024

* Cinia Group Oy
* Cisco Systems Finland Oy 
* Digita Oy
* DNA Oyj
* Elisa Oyj
* Ericsson
* Finnet-liitto
* Geomatikk Finland Oy

* Google Finland Oy
* Maxisat
* Microsoft Oy
* Nestor Cables Oy
* Rejlers Oy
* Suomen Erillisverkot Oy
* Telia Finland Oy
* Verne

## Hallitus
FiComin hallitus valitaan vuodeksi kerrallaan. Vuonna 2024 puheenjohtajana toimii Microsoft Oy:n toimitusjohtaja Mervi Airaksinen.

## Lähteet

## Aiheesta muualla
*www.ficom.fi
Vinsta

**Vinsta** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Västerort*), ja kuuluu hallinnollisesti Hässelby-Vällingbyn kaupunginosa-alueeseen. Kaupunginosa muodostettiin vuonna 1953, ja sai nimensä Vinstan kylän mukaan. Kaupunginosa on maa-alaltaan 1,67 neliökilometrin suuruinen, ja siellä on asukkaita noin 3000.
Orjolin rintama

**Orjolin rintama** oli puna-armeijan toisen maailmansodan rintama, joka luotiin 3. ja 61. armeijasta sekä 15. ilma-armeijasta 27. maaliskuuta 1943. Rintaman tarkoitus oli puolustaa Orjolin kaupungin ympäristöä. Rintama uudelleennimettiin Brjanskin rintamaksi jo 29. maaliskuuta.

## Lähteet
Vaasan Osake-Pankki

**Vaasan Osake-Pankki** (**Wasa Aktie-Bank**) oli vuonna 1879 Vaasassa perustettu liikepankki. Pääkonttorin lisäksi sillä oli 23 sivukonttoria, joista yksi sijaitsi Helsingin Eteläesplanadilla Wasa Aktiebankin talossa. Wasa Aktie Bankilla oli 160 miljoonan markan talletukset vuonna 1920.

## Historia
Pankkihankkeen alullepanija oli Joachim Kurtén, joka järjesti vaasalaisten kauppiaiden ja liikemiesten kanssa alustavan osakemerkinnän syksyllä 1878. Pankin perustava kokous pidettiin joulukuussa 1878. Yleisölle pankki avasi ovensa 4.8.1879.

Perustajien alkuperäinen tarkoitus oli perustaa maakuntapankki. Pankki kuitenkin perusti konttoreita myös maakunnan ulkopuolelle suurimpiin kaupunkeihin ja toimi valtakunnallisena liikepankkina. Vaasan Osake-Pankki oli erityisesti pohjalaisten viljakauppiaiden pankki.

Pankki kärsi suuria luottotappioita ennen ensimmäistä maailmansotaa. Se kuitenkin selvisi niistä vahvan taseensa ansiosta. Tappiot saivat johdon pohtimaan yhdistymistä toiseen pankkiin. Vuonna 1920 Vaasan Osake-Pankki, helsinkiläinen Landtmannabanken ja Turun Osakepankki yhdistyivät Suomen Liittopankiksi. Myöhemmin vuonna 1931 Liittopankki sulautui osaksi Helsingin Osakepankkia, jonka puolestaan Yhdyspankki osti vuonna 1986.

Pankin osakkeet oli listattu Helsingin pörssiin vuosina 1912–1920.

## Setelit
Pankki sai vuonna 1918 luvan laskea liikkeeseen omia setelin kaltaisia maksuvälineitään, joita kutsuttiin *konttokuranttisekeiksi*. Niiden nimellisarvot olivat 25, 100 ja 500 markkaa. Seteleitä tarvittiin, sillä Suomen Pankki ja setelipaino olivat jääneet sisällissodassa punaisten puolelle.

## Lähteet
*V-A-B Pörssitiedossa

### Viitteet

## Aiheesta muualla

* Kurtenialla on hieno historia: "Aikansa komeinta kaupunkiarkkitehtuuria"
Bulla sublimis Deus sic dilexit humanum, et infra

Paavi Paavali III:n **Bulla sublimis Deus sic dilexit humanum, et infra** oli julistus, joka kielsi Amerikan intiaanien orjuuttamisen. Bullan toimeenpanijaksi määrättiin Toledon arkkipiispa. Bullan määräysten rikkojia uhkasi kirkonkirous. 

## Intiaaneilla on oikeus sakramentteihin

Vapauden ja omistamisen oikeuden lisäksi paavin bulla takasi intiaaneille oikeuden sakramentteihin. Afrikan mustiin verrattuina intiaanit olivat erikoisasemassa, sillä vaikka afrikkalaisten järjellisyyttä ei koskaan ollut asetettu kyseenalaiseksi, heillä ei kuitenkaan ollut vapautta paavin tarkoittamassa mielessä. Paavin kirje oli selkeä, eikä sen tulkinnasta syntynyt riitoja, mutta sen soveltaminen vallitsevaan käytäntöön oli vaikeata. Papistolla oli kuitenkin tehokkaana  mahdollisuutenaan julistaa paavin määräysten rikkojat kirkonkiroukseen. Piispa Las Casas kieltäytyi antamasta ehtoollista paavin käskyä pahiten rikkoneille. Tämä oli eräs syy encomenderojen kaunaan tarmokasta Las Casasia kohtaan.

## Sääntökunnat ovat erimielisiä suhteessaan intiaaneihin

Fransiskaanien historioitsija Gerónimo Mendieta sivuuttaa paavin bullan kohtalaisen lyhyellä maininnalla. Sääntökuntien kesken vallitsi kilpailu vallasta ja kunniasta. Bulla oli paljolti dominikaanien toiminnan, eritoten Las Casasin ansiota. Fransiskaani Toríbio de Benavente, paremmin tunnettu intiaanien hänelle antamalla nimellä Motolinía, Cortésin hengellinen miekka ja Las Casasin katkera vihollinen, oli Domingo de Betanzosin kanssa jopa sitä mieltä, että intiaaneja oli siihen saakka kohdeltu hyvin. Vuonna 1524 Uuteen-Espanjaan saapuneet 12 fransiskaania, johtajanaan Martín de Valencia, ymmärsivät intiaanien hankalan aseman, mutta olivat silti Cortésin miehiä. Fransiskaanien ja dominikaanien välillä oli todellisia, vallankäyttöön liittyviä riitoja. Dominikaanit saapuivat Uuteen-Espanjaan vasta vuonna 1526.

## Lähteet

* Sublime Deus; México a través de los siglos II. Kirjoitajana Vicente Riva Palacio. Teos ilmestyi 1800-luvun lopulla. Ote vuonna 1987 Mexicossa painetusta laitoksesta. 
* Bulla Sublime Deus englanninkielisenä; All Mankind is one. Northern Illinois Press 1973. Jossa myös Bernardino de Minayan osuus. 
* Latinaksi bulla on fransiskaanien historiankirjoittajan Gerónimo Mendietan teoksessa Historia eclesiastica Indiana. Teos on kirjoitettu 1500-luvun puolenvälin jälkeen.
Turun Osakepankki

**Turun Osakepankki** - **Åbo Aktiebank** oli 1896 Turkuun perustettu liikepankki. Sen perustajien joukossa olivat muun muassa Rettigin suku ja veljekset Ernest ja Magnus Dahlström.  Pankin jugend-tyylinen Frithiof Strandellin suunnittelema pääkonttori valmistui Turun keskustaan *Aurakatu 3*:een vuonna 1907.  Turun Osakepankki toimi rahoittajana etenkin puunjalostusteollisuudessa ja Venäjän kaupassa.  Vuonna 1919 pankilla oli 7 sivukonttoria ja 87 miljoonan markan talletukset.

Åbo Aktiebank osoitti nimellään olevansa lähinnä ruotsinkielisten pankki. Suomenkielisen nimen Turun Osakepankki sai vuonna 1907.

Turun Osakepankin osakkeet noteerattiin Helsingin pörssissä vuosina 1912–1920.

Vuonna 1920 Turun Osakepankki yhdistyi Landtmannabankenin ja Vaasan Osake-Pankin kanssa Liittopankiksi. Uudelle pankille siirtyi Turun Osakepankista runsaasti heikkoja suurluottoja.

## Lähteet
*Turun Osakepankin historiaa 

### Viitteet

## Aiheesta muualla
*Pörssitiedon netissä
Arorintama

**Arorintama** oli Puna-armeijan toisen maailmansodan rintama, joka luotiin vuonna  1943 Reservirintamasta. Huhtikuussa Reservirintama muutettiin aron sotilaspiiriksi ja 9. heinäkuuta Arorintamaksi.

Kurskin taistelussa kenraalieversti Ivan Konevin johtama Arorintama heitettiin taisteluun 19. heinäkuuta hyökkäysoperaatiossa Belgorod–Harkova-linjalla. Arorintama löi useita saksalaisten 9. armeijan joukko-osastoja, vapautti Belgorodin ja Harkovan ja saavutti pian Dneprjoen.

20. lokakuuta 1943 Arorintama uudelleennimettiin 2. Ukrainan rintamaksi.

## Lähteet
Liittopankki

**Liittopankki** oli vuosina 1920–1931 toiminut suomalainen liikepankki.   

## Suomen Liittopankki Osakeyhtiö 1920–1924
**Suomen Liittopankki Osakeyhtiö** (ruots. **Aktiebolaget Unionbanken i Finland**) syntyi, kun Wasa Aktie Bank, Turun Osakepankki ja Landtmannabanken sulautuivat vuonna 1920. Pankin keskushallintoneuvoston puheenjohtajaksi tuli Gustaf Mannerheim.

Kolmen pankin fuusion ajatus oli yhdistää voimavarat, järkeistää sivukonttoriverkostoa ja säästää menoja. Suunnitelmat eivät kuitenkaan toteutuneet. Liittopankin osat toimivat kukin tahoillaan kuten ennenkin niin, että jokaisella oli omat johtajansa ja pääkonttorinsa.

Suomen Liittopankki joutui vaikeuksiin jo heti ensimmäisenä toimintavuonnaan. Se johtui siitä, että pankki oli syntynyt kolmen suhteellisen heikon pankin yhdistyessä.

## Liittopankki Osakeyhtiö 1924–1931
Suomen Liittopankin ongelmien ratkaisuksi vanha pankki päätettiin lopettaa ja perustaa sen tilalle uusi. **Liittopankki Osakeyhtiö** (ruots. **Aktiebolaget Unionbanken**) perustettiin vuonna 1924 siten, että kolmella vanhalla Liittopankin osakkeella sai yhden uuden pankin osakkeen. Uutta pääomaa kerättiin lisäksi 40 %. Gustaf Mannerheim jatkoi uuden pankin hallintoneuvoston puheenjohtajana.

Vuonna 1928 Liittopankkiin yhdistettiin vuonna 1917 perustettu Etelä-Suomen Pankki Oy, jonka rasitteena olivat Hella Wuolijoen omistamalle Aunuksen Puuliike O.Y.:lle myönnetyt luotot.

Helsingissä pääkonttoriaan pitäneen Liittopankin osakepääoma oli 100 miljoonaa markkaa ja sillä oli 60 sivukonttoria.  Pankille valmistui 1929 Helsinkiin Keskuskatu 5:een uusi arkkitehti Pauli E. Blomstedtin suunnittelema pääkonttorirakennus. Liittopankin talon kolmessa ylimmässä kerroksessa sijaitsi 116 huoneen hotelli Carlton.

1930-luvun lamakauden aikana Liittopankki ajautui vaikeuksiin luottotappioiden vuoksi. Tappioita syntyi erityisesti Aunuksen Puuliikkeestä. Pelastuakseen Liittopankki sulautui vuonna 1931 osaksi Helsingin Osakepankkia (HOP). 

HOP avasi oman pääkonttorinsa Liittopankin talossa. Helsingin Osakepankki siirtyi 1986 kaupalla Suomen Yhdyspankin (SYP) hallintaan.

## Pörssihistoria
Suomen Liittopankin osakkeet noteerattiin Helsingin pörssissä vuosina 1921–1924. Seuraajayhtiön Liittopankki Osakeyhtiön osakkeet noteerattiin vuosina 1924–1931.

## Lähteet
*Pörssitieto
*Project Runeberg: Pieni Tietosanakirja. Otava 1925-1928

### Viitteet

## Aiheesta muualla
* Virtuaalinen arkkitehtuurikävely: P. E. Blomstedtin Liittopankki
Kauhun yö

**Kauhun yö** () on vuonna 1985 ensi-iltansa saanut kauhuelokuva, jonka on ohjannut Tom Holland. Elokuva mukailee vampyyriperinnettä modernissa kaupunkiympäristössä. Esimerkiksi uskomus vampyyrin peilikuvattomuudesta esitetään diskon tanssilattian peileistä. Elokuvassa on parodia- ja komedia-aineksia.

Elokuvalle tehtiin jatko-osa *[[Kauhun yö 2]]* vuonna 1988. Sen ohjasi Tommy Lee Wallace.
Ensimmäisestä elokuvasta tehtiin uusi versio 2011, ja sen nimeä ei ole suomennettu.
## Juoni

Elokuva kertoo Charley-nimisestä nuorukaisesta, jonka naapuriin muuttaa kaksi outoa miestä. Pian Charley huomaa, kuinka naapurissa alkaa tapahtua murhia, ja pian hän saakin selville, että toinen miehistä on vampyyri. Charley ilmoittaa tästä poliisille, mutta ei pysty todistamaan mitään murhista. Vampyyri päättääkin kostaa Charleylle tämän sekaantumisen hänen asioihinsa.

Vampyyri onnistuu sieppaamaan Charleyn tyttöystävän ja Charley tajuaa, että hänen on toimittava nopeasti tämän pelastamiseksi. Charley ei kuitenkaan joudu kohtaamaan vampyyria yksin, sillä hän saa apua, vaikkakin pelokasta ja vastahakoista, omassa TV-show’ssaan vampyyrintappajaa esittävältä Peter Vincentiltä. Keinot ovat perinteisiä, mutta Vincent itse pitää niitä vain katsojia varten esitettävinä temppuina. Vampyyri toteaakin, että ristillä ei ilman uskoa ole mitään merkitystä eikä vaikutusta hänen kaltaisiinsa.

## Näyttelijät

## Vastaanotto
*Helsingin Sanomien* Mikael Fränti kirjoitti, että *Kauhujen yö* ”on kirjoitettu miinus 8-vuotiaan aivoilla, vaikka se on kielletty kaikilta alle 18-vuotiailta”. Huolestuttavana hän piti seksuaalista piilovaikuttamista: päävampyyrit esitellään naisia vihaavina homoina. *[[Video-opas|Video-oppaassa]]* vuodelta 1994 Harri Närhi kuvasi *Kauhun yötä* hengettömäksi kauhukomediaksi mutta antoi sille silti kolme tähteä viidestä, mikä vastaa sanallista arviota ”hyvä”.
*[[Elitisti|Elitisti]]*-verkkosivuston Jari Mustonen kertoo elokuvan modernisoineen klassisen vampyyrielokuvan kuvaston verevillä erikoistehoistella. Hän näkee *Kauhun yön* väliteoksena, jonka kautta lajityyppi siirtyi klassisesta vampyyrielokuvasta kohdi modernimpaa kerrontaa. Elokuvalle hän antaa kolme ja puoli tähteä.

## Lähteet

## Aiheesta muualla
*
Ilek

**Ilek** ( eli *Ilek* ja  eli *Jelek* tai *Jelik*) on Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläpuolisella arolla. Joen alajuoksu toimii samalla Venäjän ja Kazakstanin valtionrajana, jossa Venäjän puolella on Orenburgin alue ja Kazakstanissa Aqtöben alue.

Joki on hyvin saastunut.

## Maantietoa
### Pääuoma
Joen lähteet sijaitsee Mulodžaryn kukkuloiden luoteisrinteillä (). Se virtaa alavalla tasankoalueella ja sen uomalla on virtaamatilanteesta riippuen joko kapea uoma tai laaja tulvauoma. Kapea uoma on jyrkkärinteinen ja yläjuoksulla se on 20–30 metriä leveä ja alajuoksulla 150–170 metriä leveä. Tulvauoma on yläjuoksulla 500 metriä ja alajuoksulla 3–4 kilometriä leveä. Tulvan suuren virtaaman vuoksi tulvauomaan on kehittynyt lukuisia sivu-uomaia sekä järviä ja lampia . Aqtöben kaupungin yläpuolella joki on padottu lähes 20 kilometriä pitkäksi patoaltaaksi . Keskijoksulla sijaitsee vielä Sol-Iletskin kaupunki. Ilek yhtyy Uraljokeen sen eteläpuolelta noin 1&nbsp;085 kilometriä Uralin Kaspianmeren suistosta  ja joen yhtymäkohdassa olevaa taajamaa kutsutaan myös nimellä Ilek.

### Sivujoet
Joella on 75 sivujokea , joista Iso Tšobda kulkee pääuomansa rinnalla koko pituudensa verran. Taulukossa on lueteltu suurimmat suurimmat sivujoet (osa tiedoista puuttuvat):
})
! nimi()
! pituus(km)
! valuma-alue(km²)
! lähde
|-
| 96 || Malyi Pestšanka || Малый Песчанка || || 24 || || 1
|- 
| 103 || Bolšoi Pestšanka || Большой Песчанка || || 47 || || 1
|- 
| 184 || Bolšoi Tšobda || Большой Хобда || || 255 || 14700 || 1
|- 
| 222 || Vetljanka || Ветлянка || || 43 || || 1
|- 
| 244 || Elšanka || Елшанка || || 41 || || 1
|- 
| 254 || Karabutak || Карабутак|| || 20 || || 1
|- 
| 347 || Tamdji || Тамды || || 42 || || 1
|}
Lähteet: 1 = 

## Vuodenajat ja virtaamat
Joen alajuoksu sijaitsee aron reunalla ja sen latva-alueet puoliaavikon reunalla. Ilmasto on mannermainen, joten kesäisin sataa hyvin vähän. Joen vesi on pääasiassa peräisin lumesta, jotka kertyy talvella ja joka sulaa keväällä tuottaen suuren vesimäärän. Tulvat leviävät laajalle alueelle, koska joen tulvatasanko on alavaa aluetta. Kesällä joen virtaama on pieni ja vesi on silloin hyvin matalalla. Vuoden keskimääräinen virtaama on 39,8 m³/s Chilikin kohdalla, joka sijaitsee 112 kilometriä joensuusta.

Jokilaaksossa kasvaa paikoin pensaista ja lehtipuista muodostuvia metsköitä, vaikka äyräiden ulkopuolella pääosan muodostaa arokasvillisuus. Joki jäätyy marraskuun lopulla ja jäät lähtevät huhtikuun loppupuolella.

IlekRiver10.jpg|Joen uoma lokakuussa 2010 Sol-Iletskista alajuoksulle
Пойма реки Илек в конце сентября - panoramio.jpg|Joen tulvatasankoa aron keskellä Sol-Iletskin alueella
Илек вверх по течению - panoramio (8).jpg|Tyypillistä rantakasvillisuutta elokuussa 2010


## Huomautukset

## Lähteet

## Aiheesta muualla
1984 (albumi)

**1984** (myös tunnettu roomalaisin numeron kirjoitettuna **MCMLXXXIV**) on yhdysvaltalaisen hard rock -yhtye Van Halenin kuudes studioalbumi. Albumi ylsi kakkoseksi Billboard 200 -listalla.

Suureksi hitiksi nousi jo singlenä julkaistu ”Jump”, joka oli *[[Billboard Hot 100]]* -listan ykkösenä peräti viisi viikkoa. Toinen suuri hitti on vauhdikas ”Panama”. Vastoin yleistä käsitystä ”Panama” ei käsittele tämän nimistä autoa vaan stripparia, jonka David Lee Roth tapasi aikoinaan Arizonassa. Muita tunnettuja kappaleita ovat ”Hot for Teacher” ja ”I’ll Wait”.

Hiteistä ”Jump”, ”Panama” ja ”Hot for Teacher” tehtiin myös Van Halenin ensimmäiset musiikkivideot. Albumi on käytännössä täysin Edwardin ja Donn Landeen käsialaa. Albumi on suuri myyntimenestys, ja siitä tuli yhtyeen toiseksi myydyin albumi. Albumia mainostava kiertueen keikat olivat loppuunmyytyjä, ja koko maailmankiertue oli tähän mennessä yhtyeen tuottoisin. Albumi on myynyt Yhdysvalloissa kymmenkertaista platinaa eli yli 10 miljoonaa kappaletta.

## Kappaleet

# 
# 
# 
# 
# 
# 
# 
# 
# 

Avausraita ”1984” on instrumentaali. Kappale rakentuu Michael Anthonyn hyvin erikokoisen bassosooloilun ympärille. Anthony soittaa silloin tällöin kappaletta livekeikoilla oman bassosoolonsa aikana.

## Kokoonpano
### Van Halen
*David Lee Roth - laulu
*Eddie Van Halen - kitara, kosketinsoittimet
*Michael Anthony - basso
*Alex Van Halen - rummut

## Albumi

## Singlet

## [[Recording Industry Association of America|RIAA:n]] sertifikaatit
*Kultaa: 12. maaliskuuta 1984
*Platinaa: 12. maaliskuuta 1984
*Multi-Platinaa:
**22. lokakuuta 1984 (4x)
**23. tammikuuta 1985 (5x)
**1. heinäkuuta 1987 (6x)
**11. heinäkuuta 1994 (7x)
**8. elokuuta 1996 (8x)
*Timanttia: 8. helmikuuta 1999
Fernando Sucre

**Fernando Sucre** on Amaury Nolascon esittämä kuvitteellinen hahmo televisiosarjassa *[[Pako]]*. Sucre on mukana sarjassa pilottijaksosta saakka. 

## Taustaa
Sucre on kotoisin Puerto Ricosta. Hän kasvoi Chicagossa, jossa hän välillä rikkoi lakia. Tämän takia hänen äitinsä lähetti Sucren New Yorkiin sukulaisen luokse kasvamaan. Siellä hän löysi vakituisen työn varastolla ja naisystävänsä Maricruz Delgadon.

## Pako

Sucre on Michael Scofieldin sellikaveri Fox Riverin vankilan sellissä nro. 40. Sucresta ja Michaelista tulee vankilassa erittäin hyviä ystäviä. Tämä näkyy jälkeenpäinkin, kun Michael pelastaa Sucren hengen ja he tekevät yhteistyötä koko sarjan ajan. Sucre saa myös lapsen sarjan kolmannella tuotantokaudella Maricruzin kanssa.

## Aiheesta muualla
* Fernando Sucre ''Prison Break'' Wikissä
Landtmannabanken

**Landtmannabanken Aktiebolag** oli Suomessa vuosina 1909–1920 toiminut liikepankki, joka keskittyi tarjoamaan lyhytaikaisia luottoja ruotsinkieliselle maanviljelijäväestölle. 

Pankin toiminta alkoi 18.7.1910. Pääkonttori oli Helsingissä. Pankilla oli noin 30 sivukonttoria, lähinnä ruotsalaisalueilla. 

Landtmannabankenin osake noteerattiin Helsingin pörssissä vuosina 1912–1920.

Landtmannabanken, Vaasan Osake-Pankki ja Turun Osakepankki fuusioitiin vuonna 1920 Liittopankki-nimiseksi pankiksi.

## Lähteet
* Pörssitieto: Landtmannabanken Aktiebolag

### Viitteet
Nalle Puhin uudet seikkailut

**Nalle Puhin uudet seikkailut** () on yhdysvaltalainen Daytime Emmyllä palkittu piirrossarja Walt Disney Television Animationilta, ja sen inspiraation lähteenä toimivat A. A. Milnen Nalle Puh -tarinat. Sarjaa esitettiin USA:ssa vuodesta 1988 vuoteen 1991 ABC-kanavalla. Sarja kertoo Nalle Puhin ja hänen ystäviensä seikkailuista Puolen hehtaarin metsässä.

## Ääninäyttelijät

## Sarja Suomessa
Kaikkia sarjan jaksoja ei ole dubattu suomeksi. Sarjaa on esitetty 1990-luvulta lähtien televisiossa moneen otteeseen, muun muassa MTV3:lla ja Nelosella. Viimeksi sarja on esitetty MTV3:lla keväällä 2010. Sarjan jaksoja on julkaistu 1990- ja 2000-luvulla VHS-kaseteilla, ja 2002-2006 julkaistuilla DVD-julkaisuilla. Osa jaksoista on julkaistu vain VHS:llä, osa vain DVD:llä.

Sarjan suomenkieliset ohjaukset teki 1990-luvulla Pekka Lehtosaari ja 2000-luvulla Carla Rindell. Jarmo Koski (Nalle Puh), Aarre Karén (Kani) ja Tiina Bergström (Kengu) ovat ainoat sarjan parissa työskennelleet ääninäyttelijät, jotka ovat olleet mukana alusta loppuun.

### VHS-julkaisut
* Nalle Puh ja linnunpoika
* Nalle Puhin uudet seikkailut: Suuri hunajaryöstö
* Nalle Puhin uudet seikkailut: Nalle Puh-Maailman vahvin karhu
* Nalle Puhin uudet seikkailut: Nalle Puh ja suuri yllätys
* Nalle Puhin uudet seikkailut: Näkemiin herra Puh
* Nalle Puhin joulu
* Nalle Puh: Suuri hunajaryöstö
* Nalle Puh: Poutapilvi Puh
* Nalle Puh: Nalle Puh ja suuri yllätys
* Nalle Puh: Puolen hehtaarin sankari
* Nalle Puh: Pullopostia
* Nalle Puh: Tuulen viemää
* Nalle Puh: Kummittelua kerrakseen

### DVD-julkaisut
DVD -levityksessä sarjasta käytettiin nimeä *Nalle Puhin taikamaailma*. Suurin osa julkaisuista on temaattisia.

## Katso myös
*Luettelo televisiosarjan Nalle Puhin uudet seikkailut jaksoista

## Aiheesta muualla

*Nalle Puhin uudet seikkailut TV.comissa  
* Nalle Puhin uudet seikkailut Big Cartoon Databasissä 
*Growing Up with Winnie the Pooh: A Great Day of Discovery DVD Review with Pictures 
*Growing Up with Winnie the Pooh: Friends Forever DVD Review with Pictures 

## Lähteet
Ford Mondeo

**Ford Mondeo** on Fordin vuodesta 1993 lähtien valmistama ylemmän keskiluokan automalli, joka esiteltiin Euroopassa Ford Sierran seuraajaksi. Aasiassa ja Oseaniassa malli korvasi Ford Telstarin. Nimi *Mondeo* tulee latinankielisestä sanasta *mundus*, joka tarkoittaa maailmaa.

## Ford Mondeo I (1993–2000)
 

## Ford Mondeo II (2000–2007)
 

## Ford Mondeo III (2007–2014)
 

## Ford Mondeo IV (2014–2022)
 

## Ford Mondeo V (2022–)
 

## Aiheesta muualla